
38 DR.30.9.2002 
 

 

Jabatan Pengangkutan Jalan saya lihat boleh berperanan bagi memastikan hasil 
kerajaan melalui cukai dapat dipertingkatkan. Sejak kebelakangan ini banyak dasar  
yang diperkenalkan secara tidak langsung merangsang pemilik kenderaan perdagang- 
an terkecuali daripada membayar cukai kerana peraturan-peraturan yang begitu 
longgar,  di samping tindakan penguat kuasa yang agak lemah. Perkara ini akan  saya 
bahaskan secara lebih lanjut di peringkat  kementerian nanti. 

Perkara yang kedua, memupuk masyarakat progresif berakhlak dan ber- 
harmoni bagi  menjamin kesejahteraan rakyat.  Ungkapan ini  disentuh oleh Yang Amat 
Berhormat Menteri Kewangan  dalam pembentangan Bajet 2003 yang lalu. Perkara ini 
biarlah saya sentuh dalam tiga aspek untuk renungan kita  bersama bagi memastikan  
kelangsungan hidup masyarakat Malaysia yang lebih dinamik dan  harmoni.  

Perkara yang pertama, saya mengucapkan syabas kepada Kerajaan Barisan 
Nasional  kerana akhirnya dapat juga  membentangkan Akta Kesalahan Pilihan Raya  
1954 di Dewan ini  untuk dibahaskan oleh Ahli-ahli Yang Berhormat dan diluluskan  
pada persidangan kali ini. Walaupun  proses pindaan ini telah lama ditunggu terutama 
sekali selepas pilihan raya 1990 tetapi tertangguh. Bagaimanapun kelewatan 
sedemikian  sebenarnya memberi hikmah paling bermakna bagi SPR meneliti harus  
perkembangan politik sosial dan ekonomi sepanjang dua dekad yang lalu untuk 
membentangkan pindaan lebih tersusun. Apatah lagi apabila kita melihat terdapat  
beberapa perkembangan dan budaya yang telah berubah dalam sesuatu pilihan raya  
sejak kebelakangan ini yang mana sifat-sifat negatif dapat dilihat oleh masyarakat  dan 
rakyat di negara ini. Sewajarnya SPR diberi kuasa yang lebih bagi memastikan  
pengurusan dan pentadbiran pilihan raya yang lebih baik  semasa penamaan calon 
berkempen dan juga  semasa mengundi. 

 Pada masa yang lalu, SPR tidak dapat memperketatkan pengurusan pilihan 
raya kerana peraturan-peraturan yang begitu longgar dan sewajarnya hari ini SPR 
dapat menjalankan tanggungjawab demi menjaga ketenteraman awam. Bagi memasti- 
kan betapa perlunya pindaan ini dibuat, saya ingin berkongsi pengalaman sejauh mana 
budaya politik mempengaruhi perjalanan demokrasi umumnya dan perlembagaan 
khususnya. 

 Budaya politik yang diterangkan oleh International Encyclopedia of Social 
Science sebagai satu sistem yang terdiri daripada sikap, kepercayaan dan sentimen 
yang memberikan peraturan dan makna terhadap proses politik itu sendiri. Budaya 
politik yang baik ialah bertindak secara profesional dan bermaruah di mana ahli-ahli 
politik patut berhujah atas isi dan fakta ketika berkempen dan berceramah. 

 Ini bertepatan dengan budaya Melayu yang kaya budi bahasa, halus budi 
pekerti dan mempunyai adab kesopanan yang tinggi, nilai ketimuran yang menjadi 
panduan hidup orang-orang Melayu supaya menjadi bangsa yang dihormati sehingga- 
kan menjadi tradisi Melayu kalau bercakap berlapik kerana dikhuatiri bahasa yang 
digunakan terlalu kasar dan boleh menggores hati orang lain sehingga tercipta pantun 
dua kerat, “Kerana pulut santan merasa, kerana mulut badan binasa”.  Malah apa yang 
lebih penting, ia selaras dengan tuntutan Islam itu sendiri.   

 Senario terkini yang hangat diperkatakan oleh banyak pihak ialah senario 
politik celopar, caci maki yang menjadi amalan beberapa pihak dalam parti 
pembangkang yang boleh dianggap sebagai fenomena inti peradaban. Perbuatan ini 
sebenarnya memalukan bangsa Melayu itu sendiri kerana bangsa Melayu hendaklah 
menolak secara total politik celupar supaya tidak harus menjadi satu amalan dalam 
politik semasa. 

Datuk Haji Mohamad bin Haji Aziz:  [Bangun] 

Timbalan Yang di-Pertua [Datuk Lim Si Cheng]: Yang Berhormat, Yang 
Berhormat bagi Sri Gading. 

Tuan Haji Siam bin Haji Kasrin: Sekejap lagi, sekejap lagi. Saya ingin 
mengambil takrif mengenai peradaban dalam kamus Dewan Bahasa.  Peradaban ialah 
institusi yang dinamik yang menghasilkan unsur-unsur kebudayaan yang tinggi dan 
canggih meliputi kebudayaan-kebudayaan kebendaan dan bukan kebendaan yang 
menunjukkan tahap pencapaian yang tinggi dari segi perkembangan idea, akhlak, etika 
kehidupan, kerohanian, spiritual dan estetika. 

Datuk Haji Mohamad bin Haji Aziz:  [Bangun] 



Jabatan Pengangkutan Jalan saya lihat boleh berperanan bagi memastikan hasil kerajaan melalui cukai dapat dipertingkatkan. Sejak kebelakangan ini banyak dasar yang diperkenalkan secara tidak langsung merangsang pemilik kenderaan perdagang- an terkecuali daripada membayar cukai kerana peraturan-peraturan yang begitu longgar, di samping tindakan penguat kuasa yang agak lemah. Perkara ini akan saya bahaskan secara lebih lanjut di peringkat kementerian nanti. Perkara yang kedua, memupuk masyarakat progresif berakhlak dan ber- harmoni bagi menjamin kesejahteraan rakyat. Ungkapan ini disentuh oleh Yang Amat Berhormat Menteri Kewangan dalam pembentangan Bajet 2003 yang lalu. Perkara ini biarlah saya sentuh dalam tiga aspek untuk renungan kita bersama bagi memastikan kelangsungan hidup masyarakat Malaysia yang lebih dinamik dan harmoni. Perkara yang pertama, saya mengucapkan syabas kepada Kerajaan Barisan Nasional kerana akhirnya dapat juga membentangkan Akta Kesalahan Pilihan Raya 1954 di Dewan ini untuk dibahaskan oleh Ahli-ahli Yang Berhormat dan diluluskan pada persidangan kali ini. Walaupun proses pindaan ini telah lama ditunggu terutama sekali selepas pilihan raya 1990 tetapi tertangguh. Bagaimanapun kelewatan sedemikian sebenarnya memberi hikmah paling bermakna bagi SPR meneliti harus perkembangan politik sosial dan ekonomi sepanjang dua dekad yang lalu untuk membentangkan pindaan lebih tersusun. Apatah lagi apabila kita melihat terdapat beberapa perkembangan dan budaya yang telah berubah dalam sesuatu pilihan raya sejak kebelakangan ini yang mana sifat-sifat negatif dapat dilihat oleh masyarakat dan rakyat di negara ini. Sewajarnya SPR diberi kuasa yang lebih bagi memastikan pengurusan dan pentadbiran pilihan raya yang lebih baik semasa penamaan calon berkempen dan juga semasa mengundi. Pada masa yang lalu, SPR tidak dapat memperketatkan pengurusan pilihan raya kerana peraturan-peraturan yang begitu longgar dan sewajarnya hari ini SPR dapat menjalankan tanggungjawab demi menjaga ketenteraman awam. Bagi memasti- kan betapa perlunya pindaan ini dibuat, saya ingin berkongsi pengalaman sejauh mana budaya politik mempengaruhi perjalanan demokrasi umumnya dan perlembagaan khususnya. Budaya politik yang diterangkan oleh International Encyclopedia of Social Science sebagai satu sistem yang terdiri daripada sikap, kepercayaan dan sentimen yang memberikan peraturan dan makna terhadap proses politik itu sendiri. Budaya politik yang baik ialah bertindak secara profesional dan bermaruah di mana ahli-ahli politik patut berhujah atas isi dan fakta ketika berkempen dan berceramah. Ini bertepatan dengan budaya Melayu yang kaya budi bahasa, halus budi pekerti dan mempunyai adab kesopanan yang tinggi, nilai ketimuran yang menjadi panduan hidup orang-orang Melayu supaya menjadi bangsa yang dihormati sehingga- kan menjadi tradisi Melayu kalau bercakap berlapik kerana dikhuatiri bahasa yang digunakan terlalu kasar dan boleh menggores hati orang lain sehingga tercipta pantun dua kerat, "Kerana pulut santan merasa, kerana mulut badan binasa". Malah apa yang lebih penting, ia selaras dengan tuntutan Islam itu sendiri. Senario terkini yang hangat diperkatakan oleh banyak pihak ialah senario politik celopar, caci maki yang menjadi amalan beberapa pihak dalam parti pembangkang yang boleh dianggap sebagai fenomena inti peradaban. Perbuatan ini sebenarnya memalukan bangsa Melayu itu sendiri kerana bangsa Melayu hendaklah menolak secara total politik celupar supaya tidak harus menjadi satu amalan dalam politik semasa. Datuk Haji Mohamad bin Haji Aziz: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Sri Gading. Tuan Haji Siam bin Haji Kasrin: Sekejap lagi, sekejap lagi. Saya ingin mengambil takrif mengenai peradaban dalam kamus Dewan Bahasa. Peradaban ialah institusi yang dinamik yang menghasilkan unsur-unsur kebudayaan yang tinggi dan canggih meliputi kebudayaan-kebudayaan kebendaan dan bukan kebendaan yang menunjukkan tahap pencapaian yang tinggi dari segi perkembangan idea, akhlak, etika kehidupan, kerohanian, spiritual dan estetika. Datuk Haji Mohamad bin Haji Aziz: [Bangun].